paragraph_text: Biosinteza kolesterola odvija se u jetri iz koje se pomoću odgovarajućih proteina prenosi dalje u tijelo za različite namjene. Jedan se dio kolesterola vraća natrag u jetru gdje služi za sintezu drugih steroida. Ako ta dva procesa nisu usklađena, dolazi do nakupljanja kolesterola u žuči (žučni kamenci) ili na stijenkama arterija (arterioskleroza).